José Gabriel Túpac Amaru (født José Gabriel Condorcanqui 19. mars 1742 i Tinta i Cusco-regionen i Peru, henrettet 18. mai 1781 i Cusco) var en peruaner av indiansk avstamning som ledet et av de største indianske opprørene på 1700-tallet – Sierra-opprøret – mot det spanske kolonistyret i Perú, i 1780 til 1781. Til tross for at opprøret mislyktes ble han senere en mytisk person i den peruanske selvstendighetskampen og i indianernes kamp for rettigheter, og en inspirasjon for mange i Peru.